Ghjuvan' Petru Lucciardi

Ghjuvan Petru Lucciardi (1862-1928) hè statu un scrivanu è pueta corsu.

Biugrafia
Ghjuvan Petru Lucciardi hè natu in Santu Petru di Tenda (Nebbiu) lu 20 di dicembre di lu 1862. A so mamma si chjamava Laura Maria Querci, è u so babbu Carlone Lucciardi. Ghjera una vechja famiglia d’agricultori (vigni è alivetti). Anton Bastianu Lucciardi era u so arcibabbone è ghjera un pueta assai cunnisciutu « Prete Biasgiu ». Ùn era micca un prete ma vulìa diventà prete quand’ellu era ghjovanu, ghjè per quessa ch’era chjamatu cusì. Hè mortu in lu 1860. Quandu Ghjuvan Petru Lucciardi nasce, sente parlà di u so arcibabbone, è li si pare di cunnosce lu. Tene dui fratelli è trè surelle maiò. Ghjuvan Petru Lucciardi hè u terzu figliolu. Hè andatu in Aiacciu à fà a scola nurmale à 16 anni. Face parte di a prima generazione di i maestri di a terza republica. Ghjè unu di i primi à circà cù i mezi di nanzu à insegnà u corsu. Ghjè statu maestru in parechji lochi. S’hè maritatu è hà avutu trè figloli (Carlu, Petru Ghjuvanni è Bastianu). Perde u so figliolu Carlu u 25 di dicembre di u 1907, à l'età di 20 anni, di a malatia di a tisia. À parte di què un scrive ch'è in corsu, era una manera di sprime i so sintimi. Hà scrittu in a rivista “A Tramuntana”. Hà scrittu dinù parechji testi ; unu d'elli “Canti Corsi” pare impurtante chì hà un interessu socio-linguisticu, literariu ma dinù storicu pè a lingua corsa.
Ghjuvan Petru Lucciardi hè mortu in Parigi u 5 d'aostu di u 1928.

 Opari 
 I Galli Rivali (1909)
 A Greva di e Giuvanotte (1909)

 Puesia 
 Canti Corsi (1921): l'opera hè cumposta da 5 parte: I. Cose viste ; II. Cose diverse ; III. Doli ; IV. Cose andate ; V. A lingua Corsa. Cumprende U Mio Paese, A Lingua Corsa, U Ghjornu di i Morti, A Lumera, A Rocca, Cantu Corsu
 Sunniendu: publicata in L'Annu corsu (1927)

 Teatru 
 A Vindetta di Lilla (1911)
 Maria Gentile (1912): un' opera di teatru annantu à listessu tema ch'è quella di Vattelapesca (Petru Lucciana)Arrighi (2002) p. 118.
 U Martiriu di Santa Divota (1922): À i Corsi

Bibliugrafia
 Geniu Gherardi (2011) I Lucciardi - Una famiglia corsa di pueti è di maestri di scola , Edizione Albiana
 Ghjuvan' Petru Lucciardi (1909) I Galli Rivali, Bastia, Stamperia C. Piaggi
 Ghjuvan' Petru Lucciardi (1912) Maria Ghjentile : dramu storicu in trè atti, Bastia : Stamperia Ollagnier
 Ghjuvan' Petru Lucciardi (1921) Canti Corsi , Castelnaudary, Sucietà d'Edizione Occitane.
 Ghjuvan' Petru Lucciardi (1922) U Martiriu di Santa Divota, Parigi : Sucietà Parigina di Stamperia
 Ghjuvan' Petru Lucciardi (1924) Cose andate..., Aiacciu : stamperia di A Muvra.
 Antone Bonifacio è Paulu Arrighi (dir.), L'Annu Corsu (1927), Nizza 
 Ghjuvan' Maria Arrighi (2002) Storia di a lingua corsa, Edizione Gisserot.

 Note 

Da vede dinù
 Santu Petru di Tenda
Anton Bastianu Lucciardi

Lucciardi, Ghjuvan' Petru
Lucciardi, Ghjuvan' Petru